स्ट्रॉबेरी केला तीन प्रकार की बेर्री (Triple Berry) वाली
इस स्मूदी के लिए आपको कुल एक प्याला फल चाहिए। तो एक केला और इतनी स्ट्राबेरी के टुकड़े काटिए कि कुल फल एक प्याला भर के हो जाएँ।  यदि आप केले का स्वाद अधिक और स्ट्रॉबेरी की केवल महक भर चाहते हैं तो अधिक केले लीजिये; और यदि आपको हल्की स्मूदी चाहिए जिसमें केले की महक कम हो, तो उसके स्थान पर स्ट्रॉबेरी अधिक लीजिये।  यदि आप बर्फीली स्मूदी चाहते हैं तो स्ट्रॉबेरी  और केले को पहले से जमा कर रख सकते हैं। स्ट्रॉबेरी और केला आपके लिए अलग अलग तो मीठे हो सकते हैं, मगर कुछ लोगों को कुछ ज़्यादा ही मीठा चाहिए होता है। आप एक चम्मच साधारण शक्कर डाल सकते हैं अथवा मज़ेदार स्वाद के लिए शहद या वनकुमारी पराग (agave nectar) भी डाल सकते हैं। स्वादानुसार, आपको एक प्याला सादा, वैनिला स्वाद वाला, या फलों के स्वाद वाला दही चाहिए होगा। चाहे वसायुक्त दूध वाले दही का प्रयोग करें या वसारहित दूध के दही का। दही में जितनी वसा होगी, स्मूदी उतनी ही गाढ़ी और गरिष्ठ होगी। दही, फलों तथा स्वीटनर को ब्लेंडर या फ़ूड प्रोसेसर में डालिए। सभी घटकों को तब तक मिलाइये जब तक कि फलों का कोई भी बड़ा सा टुकड़ा न बचे और सब कुछ आपस में मिल न जाये।  मिश्रण के गाढ़ेपन को जाँचिए। यदि आप उसको पतला करना चाहते हैं तो कुछ चम्मच दूध डालिए और मिलाते रहिए। स्मूदी को ठंडा करने और बर्फीला स्वरूप देने के लिए आप कुछ बर्फ के क्यूब्स भी उसमें डाल सकते हैं। उसको ग्लास में डालिए ताकि आप उसका सुंदर गुलाबी रंग देख सकें। अगर आप तुरंत पीने वाले नहीं हों तो फ्रिज में रखिए। इस स्मूदी में एक कप बेरी की आवश्यकता होती है। आप किसी भी प्रकार की बेर्रियों के मिश्रण का प्रयोग कर सकते हैं जैसे रसभरी (raspberries), ब्लैकबेर्री, स्ट्रॉबेरी या किसी भी प्रकार की बेर्री जो आप चाहें। बेर्रियों को छांटिए और दागी तथा मुलायम बेर्रियों को हटा दीजिये। धो कर उनके डंठल काट दीजिये।  इस स्मूदी के लिए आप ताज़ी बेर्रियों के स्थान पर जमाई हुई बेर्रियों का भी प्रयोग कर सकते हैं। जब आप यह निर्णय कर रहे हों कि कौन सी बेर्रियों का प्रयोग करना है, तब यह ध्यान रखिए कि रसभरी और ब्लैकबेर्री का स्वाद तो बहुत अच्छा होता है परंतु उसमें बहुत सारे, छोटे छोटे बीज होते हैं। ऐसी ब्लूबेर्री खोजने का प्रयास करिए जिनका छिलका कड़ा न हो कर, मुलायम हो। कड़े छिलके वाली बेर्रियों का मिलाना मुश्किल हो जाता है। बेर्री स्मूदी वास्तव में बहुत गाढ़ी हो जाती है, करीब करीब जैल की तरह। केवल दही मिलाने के स्थान पर थोड़ा दूध भी मिला कर आप उसको पीने योग्य बना सकते हैं। यह ध्यान रखते हुये, कि अधिक वसायुक्त दूध और दही से अधिक गाढ़ापन आयेगा,  आधा कप दही और आधा कप वसायुक्त या वसारहित दूध मिलाइए। स्मूदी को हल्का रखने के लिए एक चम्मच स्टेविया या वनकुमारी पराग का प्रयोग, स्वीटनर की तरह करें। यदि आप शक्कर से बचना चाहते हैं, तो खूब पके केले के कुछ टुकड़े भी डाल सकते हैं। बेर्रियों, दही और दूध के मिश्रण, तथा स्वीटनर को ब्लेंडर में डालिए। सभी घटकों को तब तक मिलाइए जब तक कि कोई भी गांठ न दिखे। गाढ़ेपन की जांच करिए और इच्छानुसार और दूध, दही या बर्फ़ मिलाइए। घर में पीने के लिए इस आरोग्यकर स्मूदी को ग्लास में डालिए या राह में कहीं पीने के लिए, किसी साथ ले जाने योग्य बर्तन में रख लीजिये।
फल काटिए: स्वीटनर का चयन करिए: तय करिए कि दही कैसा प्रयोग करेगे: सभी घटकों को मिलाइये: स्मूदी पेश करिए: सभी प्रकार की बेरी को तैयार करें: दूध और दही मिलाइए: स्वीटनर का निर्णय करिए: सभी घटकों को मिलाइए: स्मूदी पेश करिए:
https://www.wikihow.com/Make-a-Fruit-and-Yogurt-Smoothie https://www.wikihow.com/Make-a-Fruit-and-Yogurt-Smoothie
Strawberry Banana Triple Berry